Народно читалище „Никола Василев Ракитин 1890”

с.Трудовец,общ. Ботевград, ул.”Цар Симеон”10 тел.07135/2198

e-mail: rakitin\_tr@abv.bg

О Т Ч Е Т

За дейността на НЧ“Никола Василев Ракитин 1890“

за 2023 год.

Отчета за дейността на читалището е разработен въз основа на програмата за развитие на читалището през 2023 год. и в съответствие с чл.26, ал 2, ал.4 от ЗНЧ.

Отчета има за цел да информира читалищните членове и обществеността за изпълнение на дейностите по годишната програма за развитие, културния календар и работата по проекти.

Основни цели и приоритетни задачи:

1. Обогатяване на културния живот в селото
2. Развитие на любителското художествено творчество
3. Поддържане на общодостъпна библиотека
4. Предоставяне на компютърни и информационни услуги
5. Партньорство с местната власт
6. Взаимодействие с др. културни институти, бизнеса
7. Разработване и кандидатстване с проекти по различни отворени програми.

В своята работа читалището като институция винаги се е стремяло да отговаря адекватно на големите очаквания, не само като създаваща и организираща културния живот, но и подкрепяща и участваща във всички значими събития на територията на селото и общината.

Това не винаги е лесно за изпълнение, но благодарение на хората работещи тук и на хората участващи в дейността му се постигат и резултатите.

Зад всяко едно мероприятие се крие творчески труд и стремеж към качествен продукт.

Дейността е ориентирана към съхраняване и развитие на българските традиции и народни обичаи и привличане на по широк кръг от хора.

В читалищните състави участват предимно учащи се и работещи в различни сфери.

Художествено творческа дейност

През 2023 год. в читалището развиваха дейност следните състави: подготвителна група към ДТС “Жар“, разделени в две групи- начинаещи и напреднали, ДТС “Жар“,ТС“Жар“ младежи ,ФК “Варвари“, детска вокална група. Съставите са основни участници във всички мероприятия на читалището. През 2023 год. взеха участия и в два фестивала. Първият в Паралия-Гърция, вторият в Ловеч, който беше с конкурсен характер и където завоюваха две втори места на танцовите състави и едно първо място на ФК“Варвари“

Мероприятия

Културно-масовата работа през годината беше насочена предимно към празници, бележити дати, чествания и годишнини. Всички инициативи в читалището се случват с активна и взаимна работа с местното училище, детската градина, пенсионерски клуб ,и с активната работа на самодейци и членове на НЧ като пример за екипна работа.

Годината започнахме с вечер посветена на Апостола на свободата, последва Деня на лозаря във вилната зона на Трудовец, среща на поколенията по случай деня на самодееца, шествие, церемония и празнична програма по случай националния празник, празничен хоровод по случай Цветница и Великден в Трудовец.

През м. април ДТС и ТС “Жар“, клуб „Варвари“ гостуваха в Ресавица-Сърбия, където имаха концерт, последваха участия в концерти за 24 май, Ракитиновите празници. Финал на един успешен сезон бе НФФ “Златни нишки“ за танцови състави, клубове за хора, певчески групи и народни хорове, фестивала е с конкурсен характер. Във фестивала взеха участие над 300 танцьори и певци и по оценка на участници, жури и водещ организацията и провеждането е на ниво.

Детските състави участваха в концертите на МФФ“Единството е сила“.

взеха участие в поредица от мероприятия в Ботевград за Великден, Фестивала на Бъчвата във Врачеш, събора на с.Литаково.

През 2023 год. Читалището организира и два благотворителни базара- първият за закупуване на цървули за танцовите състави, вторият на събора на селото за събиране на средства за лечение на д-р Николай Шаламанов в Турция.И двата благотворителни базара бяха подготвени и осъществени от ФК“Варвари“, „Трудолюбци“ и др.

Финал на годината е празничен коледен концерт „Коледни вълнения“- с томбола подкрепена от почти всички фирми на територията на селото.

(Библиотечно информационна дейност

Работата в библиотеката винаги е била сред основните дейности на читалището. Към края на годината библиотечния фонд наброява 24689 библиотечни единици. През 2023 год. по проекти към програма „Българските библиотеки- съвременни центрове за четене и информираност“ са закупени 184 тома литература, предимно художествена и детска литература. Тенденция сред читателите е постоянно търсене на нова литература. При изготвяне на проектите за кандидатстване винаги се набляга на читателското търсене.

Посещенията в библиотеката са 1019, читателите през 23 год. са 422.

Проведени са 7 масови мероприятия и 14 библиотечно информационни справки. Заетите библиотечни единици са 914.

Библиотечно информационния център създаден по програма „Глобални библиотеки“ предлага богата информация. В него се изработват покани за събития, за мероприятия, мултимедийни презентации, принтиране, ламиниране, копиране в услуга на населението и най вече на учащите се.

Работа по проекти

И през 2023 год. участвахме с изготвен проект към НФК , но за наше съжаление проекта не бе одобрен. Стремим се да работим и следим за отворени програми в които да участваме.

Изготвени и одобрени два проекта по програма „Българските библиотеки-съвременни центрове за четене и информираност.

Организационна дейност

Читалищното настоятелство се състои от 7 члена –Маргарита Стаменова – председател, членове- Цветелина Василева, Цветелина Тончева, Йоана Бенчева, Пенка Николова, Виктория Николова, Димитрина Върбанова и Проверителна комисия в състав:Галинка Маринова, Цана Коцева и Гица Иванова, избрани на редовно Отчетно-изборно събрание. В читалището работят секретар, библиотекар, хигиенист, двама художествени ръководители.

Заседания и отчетни събрания се провеждат редовно и на тях се решават въпроси от финансово естество, текущи и предстоящи задачи и мероприятия. През годината са проведени 4 заседания, едно отчетно събрание и са взети 11 решения.

Всички мероприятия и изяви са преминали при отлична организация.

По докладна записка изготвена от Йоана Бенчева до Общ.съвет Ботевград се закупиха 12 бр.шопски костюми, 12 бр. северняшки костюми и все още очакваме 12 бр. кюстендилска женска носия и 4 бр. Мъжка шопска носия. От община Ботевград осигурената сума е 14472 лв., и 3900.00 лв.от коледен концерт и спонсори.

Всички мероприятия проведени през годината са преминали при отлична организация. Има още какво да си пожелаем при рекламата на изявите и отразяването им в печата.

От особена важност е и работата с членовете на читалището, за развитието на което трябва да се работи.

Материална база

На дневен ред е остарялата материална база. Въпреки извършените ремонти по част от покрива, детски отдел на библиотеката и салон за репетиции ,голяма част от сградата се нуждае от ремонт. Течове има,

Големият салон също е за ремонт и преди всичко сцената, Остаряла и амортизирана техника при задвижване на кулисите, което е и опасно за пребиваващите на сцената.

През 2023 год. по предписание към общината се закупиха противопожарни уреди- които липсваха преди това.

Според възможностите си се стремим състоянието на читалищната сграда да се подобрява и постепенно да придобие вид който да задоволява потребностите и очакванията на гражданите – за да е предпочитано място за разнообразна културна дейност.

Съвместна работа с други институции

Читалището работи много добре с всички институции на територията на селото. При всички изяви и мероприятия е неоценима помощта на Кметството, както и на Община Ботевград- пълна подкрепа и съдействие.

И накрая едно голямо благодаря на всички които работят и развиват дейност тук . Поклон пред труда на самодейците – които са във всички нива на работа, на бизнеса, който при необходимост винаги ни подкрепя и на всички които се включват в изявите.

Председател:

/М.Стаменова/